“บีบีทีวี โปรดัคชันส์” ตั้งโต๊ะเทนเดอร์ฯ MATCH เริ่ม 15 เม.ย.นี้
"บีบีทีวี โปรดัคชันส์" ตั้งโต๊ะเทนเดอร์ฯ MATCH เริ่ม 15 เม.ย.นี้ ยันไม่เพิกถอนจากตลาดฯ
"บีบีทีวี โปรดัคชันส์" ตั้งโต๊ะเทนเดอร์ฯ MATCH เริ่ม 15 เม.ย.นี้ ยันไม่เพิกถอนจากตลาดฯ
14 เม.ย. 2563

บริษัท แม็ทชิ่ง แม็กซิไมซ์ โซลูชั่น จำกัด (มหาชน) หรือ MATCH แจ้งว่าเมื่อวานนี้ (13 เม.ย.) บริษัทได้รับคำเสนอซื้อหลักทรัพย์โดยสมัครใจ (Voluntary Tender Offer) จากบริษัท บีบีทีวี โปรดัคชันส์ จำกัด ซึ่งปัจจุบันถือหุ้นในบริษัทรวม 74.50% โดยแจ้งความประสงค์จะซื้อหุ้นของบริษัทที่เหลืออยู่ทั้งหมดจำนวน 199,315,417 หุ้น หรือคิดเป็นสัดส่วน 25.50% ที่ราคาเสนอซื้อหุ้นละ 1.60 บาท โดยจะรับซื้อหุ้นเป็นเวลาทั้งสิ้น 25 วัน ตั้งแต่เวลา 9.00-16.00 น.ของทุกวันทำการ ระหว่างวันที่ 15 เม.ย.-22 พ.ค.63
ทั้งนี้ การทำคำเสนอซื้อหุ้นครั้งนี้ไม่ได้มีเจตนาเพื่อการเพิกถอนหลักทรัพย์ของกิจการออกจากตลาดหลักทรัพย์แห่งประเทศไทย (ตลท.) ภายในระยะเวลา 12 เดือนนับจากวันสิ้นสุดการทำคำเสนอซื้อ และไม่มีนโยบายเปลี่ยนแปลงการดำเนินธุรกิจ การบริหาร รวมถึงคณะกรรมการของกิจการอย่างมีนัยสำคัญแต่อย่างใด
 
 